CELEX: 31997D0428
Language: da
Date: 1996-07-30 00:00:00
Title: 97/428/EF: Kommissionens beslutning af 30. juli 1996 om godkendelse af et finsk støtteprogram og andre dertil knyttede foranstaltninger til gennemførelse af især artikel 141 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse (Kun den finske og den svenske udgave er autentiske)

Avis juridique important

|

31997D0428

97/428/EF: Kommissionens beslutning af 30. juli 1996 om godkendelse af et finsk støtteprogram og andre dertil knyttede foranstaltninger til gennemførelse af især artikel 141 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse (Kun den finske og den svenske udgave er autentiske)  

EF-Tidende nr. L 184 af 12/07/1997 s. 0050 - 0052

KOMMISSIONENS BESLUTNING af 30. juli 1996 om godkendelse af et finsk støtteprogram og andre dertil knyttede foranstaltninger til gennemførelse af især artikel 141 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse (Kun den finske og den svenske udgave er autentiske) (97/428/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab, særlig artikel 93,under henvisning til akten vedrørende Østrigs, Finlands og Sveriges tiltrædelse, særlig artikel 141,under henvisning til Rådets forordning (EØF) nr. 2078/92 af 30. juni 1992 om miljøvenlige produktionsmetoder i landbruget, samt om naturpleje (1), senest ændret ved forordning (EF) nr. 2772/95 (2), ogud fra følgende betragtninger:Den 3. juni 1996 underrettede Finland bl.a. efter artikel 143 i tiltrædelsesakten Kommissionen om et støtteprogram til gennemførelse af især artikel 141 og andre dertil knyttede foranstaltninger; ved skrivelse af 26. juli 1996 gav Finland tilsagn om at sørge for, at mindst 70 % af de samlede forpligtelser efter artikel 141, der er påtænkt i det nuværende program, indgås inden slutningen af 1999;denne meddelelse blev ændret ved skrivelse af 18. juli 1996;støtten til diversificering til et beløb på ikke over 100 000 ECU over en periode på tre år til ikke-landbrugsmæssig virksomhed på landbrugsbedrifter (produkter uden for traktatens bilag II) er i overensstemmelse med Kommissionens meddelelse om de minimis-støtteordninger (3);støtten i form af en éngangsudbetaling for bedrifter, landbrugsjord og produktionsrettigheder i tilfælde af ophør med landbrugsproduktion er i overensstemmelse med traktatens artikel 92, i det omfang den fremmer udviklingen af visse erhvervsgrene eller økonomiske regioner og ikke ændrer samhandelsvilkårene på en måde, der strider mod den fælles interesse;støtten til etablering af unge landbrugere til et beløb, der ikke overstiger 35 % af etableringsomkostningerne, som supplement til den støtte, der er fastsat i Kommissionens beslutning K(95) 2522 af 8. december 1995, er i overensstemmelse med traktatens artikel 92, i det omfang den fremmer udviklingen af visse erhvervsgrene eller økonomiske regioner og ikke ændrer samhandelsvilkårene på en måde, der strider mod den fælles interesse;støtten til udvikling af kvalitetssystemer for uddannelse, undersøgelser, teknisk bistand og kvalitetskontrol til et beløb på ikke over 100 % af omkostningerne (70 % for kvalitetskontrol) er i overensstemmelse med traktatens artikel 92, i det omfang den fremmer udviklingen af visse erhvervsgrene eller økonomiske regioner og ikke ændrer samhandelsvilkårene på en måde, der strider mod den fælles interesse;støtten for udnyttet landbrugsareal som supplement til den støtte, der blev godkendt ved Kommissionens beslutning K(95) 2056 af 10. oktober 1995 og K(96) 5 af 5. februar 1996, og støtten til landbrugere, der ikke deltager i disse ordninger, men afgiver samme tilsagn, opfylder målsætningen i forordning (EØF) nr. 2078/92 med hensyn til foranstaltningernes art samt Kommissionens politik for statsstøtte;hvis der som følge af tiltrædelsen stadig er alvorlige vanskeligheder efter fuld udnyttelse af artikel 138, 139, 140 og 142 giver artikel 141 i tiltrædelsesakten Kommissionen mulighed for at give Finland tilladelse til at yde national producentstøtte for at lette fuld integration i den fælles landbrugspolitik;ovennævnte foranstaltninger og de foranstaltninger, der allerede er vedtaget efter artikel 138, 139, 140 og 142, har vist sig at være utilstrækkelige til at undgå alvorlige vanskeligheder;som følge af klimaforholdene såvel som bedrifternes ringe størrelse og højere faste omkostninger er landbrugsproduktionens rentabilitet i det sydlige Finland meget lav; denne situation ville i forbindelse med en nedsættelse af støtten medføre et betydeligt fald i landbrugernes indkomst og true landbrugsproduktionens fortsatte beståen; der bør derfor ydes støtte til strukturforbedring i en sådan udstrækning, at den bidrager til at opretholde og forbedre de bestående produktionsmønstre;støtten til investering i primærproduktion på højst 50 % af de samlede omkostninger for svinekød, fjerkrækød og æg og på højst 75 % for andre sektorer er i overensstemmelse med artikel 141, i det omfang den løser alvorlige vanskeligheder, der skyldes Finlands tiltrædelse;investeringsstøtten, der ydes under overholdelse af de individuelle lofter, der er fastsat i Kommissionens beslutning K(96) 733 af 19. april 1996 om forbedring af landbrugsstrukturernes effektivitet i Finland i den i forordning (EØF) nr. 2328/91 anvendte betydning, er utilstrækkelig, og Finland bør have tilladelse til at fravige det samlede maksimale investeringsbeløb, der er fastsat i artikel 12, stk. 2, i Rådets forordning (EØF) nr. 2328/91 (4), senest ændret ved Kommissionens forordning (EF) nr. 2387/95 (5); støtten må ikke medføre en forøgelse af den samlede produktionskapacitet; støtten kan tillades efter artikel 141;indkomststøtten til et beløb på højst 25 000 FM pr. støttemodtager pr. år i en periode på fem år i tilfælde af produktionsomlægning er i overensstemmelse med artikel 141, i det omfang den løser alvorlige vanskeligheder, der skyldes Finlands tiltrædelse;de foranstaltninger, der vedtages i henhold til artikel 141, skal finde anvendelse i perioden 1. januar 1997 - 31. december 2001; Kommissionen bør dog inden den 31. december 1999 tage resultatet af disse foranstaltninger op til behandling for at undersøge, hvorledes de har medvirket til at løse de alvorlige vanskeligheder og lette de finske landbrugeres fulde integration i den fælles landbrugspolitik -VEDTAGET FØLGENDE BESLUTNING:Artikel 1 Kommissionen tillader Finland at yde følgende støtte i perioden 1. januar 1997 - 31. december 2001:a) en støtte på højst 50 % for svinekød, fjerkrækød og æg og højst 75 % for andre produkter af de samlede investeringsomkostninger til landbrugere med en forbedringsplan for investeringer i primærproduktion (landbrugs- og gartnerivirksomhed på bedriften), der ikke medfører en stigning i den samlede produktionskapacitet, som sektorerne har på dagen for nærværende beslutning. De individuelle lofter, der er fastsat i beslutning K(96) 733, skal dog overholdesb) en støtte på højst 25 000 FM pr. støttemodtager pr. år til landbrugere i en periode på højst fem år som indkomststøtte i tilfælde af omlægning af produktionen.Artikel 2 Finland kan i en ubegrænset periode yde følgende former for støtte, der betragtes som forenelig med traktatens artikel 92:a) en støtte til landbrugere på højst 100 000 ECU pr. støttemodtager i en periode på tre år for ikke-landbrugsmæssig virksomhed på bedriften (produkter uden for traktatens bilag II) og på højst 1 000 ECU for uddannelse, men ikke på over 100 % af omkostningerneb) en éngangsudbetaling til landbrugere, der permanent indstiller landbrugsproduktionen ved at sælge bedrift, landbrugsjord og mælkekvoter, hvoraf sidstnævnte kun er knyttet til salg af jord. Støttebeløbet beregnes på grundlag af følgende maksimumssatser for kompensation:- salg af mælkekvote: 1 FM/l- salg af agerjord: 5 000 FM/ha- salg af husdyr: 3 000 FM/storkreaturc) en støtte som supplement til den støtte, der blev godkendt ved beslutning K(95) 2522 på højst 30 000 FM, men ikke over 35 % af etableringsomkostningerne, til modtagere af støtte til etablering af unge landbrugere som fastsat i forordning (EØF) nr. 2328/91d) en støtte til udvikling af kvalitetssystemer på:- 100 % af udgifterne til uddannelse og teknisk bistand- 70 % af udgifterne til kvalitetskontrole) til modtagere af støtte til foranstaltninger som fastsat i forordning (EØF) nr. 2078/92 en støtte som supplement til den støtte, der blev godkendt ved beslutning K(95) 2056 og K(96) 5 og til andre landbrugere, der ikke deltager i disse ordninger, men som afgiver samme tilsagn, på op til:>TABELPOSITION>Artikel 3 Kommissionen vil inden den 31. december 1999 på grundlag af oplysninger, som Finland skal fremsende inden den 1. juli 1999, gennemgå resultaterne af de i artikel 1 fastsatte foranstaltninger og i overensstemmelse med artikel 141 træffe afgørelse om deres eventuelle fortsættelse.Artikel 4 Denne beslutning er rettet til Republikken Finland.Udfærdiget i Bruxelles, den 30. juli 1996.På Kommissionens vegneFranz FISCHLERMedlem af Kommissionen(1) EFT nr. L 215 af 30. 7. 1992, s. 85.(2) EFT nr. L 288 af 1. 12. 1996, s. 35.(3) EFT nr. C 68 af 6. 3. 1996, s. 9.(4) EFT nr. L 218 af 6. 8. 1991, s. 1.(5) EFT nr. L 244 af 12. 10. 1995, s. 50.